Cinema infantil tardorenc als centres juvenils
24 d’octubre 2023

La regidoria de Joventut i Infància de l'Ajuntament de Sagunt, a través dels centres juvenils inicia la programació de cinema infantil dissabte que ve 28 d'octubre amb la pel·lícula belga d'animació _Hopper El Polloliebre_ (2022), dirigida per Ben Stassen i Benjamin Mousquet. La pel·lícula es projectarà el dissabte a les 11.30 hores al Casal Jove del Port de Sagunt i el diumenge a les 18 hores al Casal Jove de Sagunt. Té una duració de 91 minuts i l'entrada és gratuïta fins a completar aforament. És una pel·lícula recomanada per a tots els públics.

La pel·lícula conta la història de Hopper, el fill adoptiu del Rei Pere, un famós aventurer que va nàixer mitat pollastre i mitat llebre. Ansiós per ser acceptat malgrat les seues diferències, Hopper s'embarca en una emocionant aventura juntament amb el seu fidel serf Abe, una tortuga sarcàstica, i Meg, una mofeta intrèpida experta en arts marcials, a la recerca de la cobejada relíquia coneguda com el Hamster de la Foscor. Tots tres s'enfronten a tot un repte en haver d'arribar abans que Lapi, un vilà la recent fugida del qual de la presó amenaça la pau del regne.

Per a més informació, les persones interessades pots contactar amb el telèfon 96 268 34 39 o entrar en la web [www.saguntjove.es](http://www.saguntjove.es).

![](/media/5ohjc3hf/cineinfantil_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/cinema-infantil-tardorenc-als-centres-juvenils/ "Facebook")
*   [](http://twitter.com/share?url=https://aytosagunto.es/va/actualitat/cinema-infantil-tardorenc-als-centres-juvenils/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinema-infantil-tardorenc-als-centres-juvenils/ "Linked In")
*   [](mailto:?body=https://aytosagunto.es/va/actualitat/cinema-infantil-tardorenc-als-centres-juvenils/)